Source: https://www.riigiteataja.ee/akt/109072011015
Timestamp: 2020-01-18 05:02:57+00:00

Document:
Siseaudiitori tegevusaruande vormi ning selle koostamise ja esitamise korra kehtestamine – Riigi Teataja
Siseaudiitori tegevusaruande vormi ning selle koostamise ja esitamise korra kehtestamine
Siseaudiitori tegevusaruande vormi ning selle koostamise ja esitamise korra kehtestamine - sisukord
§ 1 Siseaudiitori tegevusaruande vorm
§ 2 Siseaudiitori tegevusaruande koostamine
§ 3 Siseaudiitori tegevusaruande esitamine
RT I, 09.07.2011, 15
Vastu võetud 08.07.2011 nr 38
Määrus kehtestatakse „Audiitortegevuse seaduse” § 159 lõike 5 alusel.
§ 1. Siseaudiitori tegevusaruande vorm
Siseaudiitori tegevusaruande (edaspidi tegevusaruanne) vorm kehtestatakse käesoleva määrusega.
§ 2. Siseaudiitori tegevusaruande koostamine
(1) Tegevusaruande koostavad atesteeritud siseaudiitorid ja avaliku sektori siseaudiitorid (edaspidi siseaudiitor).
(2) Tegevusaruanne koostatakse audiitortegevuse registri infosüsteemis vastavalt määruse lisas toodud vormile.
(3) Tegevusaruanne sisaldab andmeid siseaudiitori kutsetegevuse praktika kohta aruandeperioodil 1. jaanuarist 31. detsembrini.
(4) Tegevusaruandes esitatakse siseaudiitori kutsetegevuse praktika kohta vähemalt:
1) Vabariigi Valitsuse 23. septembri 2010. a määruse nr 141 „Audiitortegevuse registri asutamine ja registri pidamise põhimäärus” § 13 lõikes 1 nimetatud registrikaardi andmed;
2) organisatsiooni nimi ja registri number, kus siseaudiitor töötab;
3) täiendusõppe valdkonnad ja teemad ning koolituste nimetused, milles on siseaudiitor aruandeperioodi jooksul osalenud, koolituse korraldajad, toimumise aeg ja kestus;
4) siseaudiitori kutsetegevuse ajaline maht tundides;
5) kinnitused siseaudiitori tegevuse vastavuse kohta „Audiitortegevuse seaduses” sätestatud nõuetele;
6) selgitused siseaudiitori tegevuse „Audiitortegevuse seaduses” sätestatud nõuetele mittevastavuse kohta, sealhulgas mittevastavuse kirjeldus ja põhjused ning mittevastavuse kõrvaldamiseks tarvitusele võetud meetmed.
(5) Kui siseaudiitor töötab aruandeperioodi jooksul enam kui ühes organisatsioonis, tuleb käesoleva paragrahvi lõike 4 punktis 2 toodud andmete esitamisel märkida ka nende teiste organisatsioonide nimed.
(6) Kui siseaudiitor ei ole kohustatud „Audiitortegevuse seaduse” § 67 lõike 7 punktides 1–3 sätestatu alusel oma teadmisi ja oskusi aruandeperioodil täiendama, esitab ta tegevusaruandes informatsiooni täiendõppe kohustusest vabastamise põhjuste kohta.
§ 3. Siseaudiitori tegevusaruande esitamine
(1) Tegevusaruanne esitatakse audiitortegevuse registri infosüsteemi vahendusel käesoleva määruse § 2 lõikes 3 nimetatud aruandeperioodi lõpule järgneva kahe kuu jooksul.
(2) Siseaudiitor kinnitab oma tegevusaruande audiitortegevuse registri infosüsteemis.
Käesolevat määrust rakendatakse 2011. aasta 1. jaanuaril alanud või hiljem algava aruandeperioodi suhtes.
Lisa Siseaudiitori tegevusaruanne

References: § 1

§ 2

§ 3
 § 159

§ 1

§ 2
 § 13
 § 67

§ 3
 § 2